Caixiña de música

Esta obra é distribuida baixo licenza Creative Commons 2.5      

Citar co nome da peza musical:

Tradución ao galego Henrique Harguindey.

http://palabrasdesconxeladas.com

1.- CORO DE “NABUCCO”

Letra: Temistocle Solera

Música: Giuseppe Verdi

Vai axiña, sobre azas douradas,

pensamento, pousarte nos outeiros,

ao recendo dos moles, morneiros,

aires doces do meu chan natal.

Dá ao Xordán na ribeira a benvida

e a Sión, a das torres derrubadas.

Miña patria, fermosa e perdida!

Relembranza amantiña e fatal!

Harpa de ouro dos vates malfadados:

por que, muda, dun salgueiro pendes?

A memoria nos peitos reacendes.

Fala, logo, do tempo do esplendor!

De Xerusalén fai coma os fados:

trae un eco de agre lamento!

Ou te inspire o Señor un concento

que nos dea virtude na dor! (ter)

A virtude na dor!

2.- SEÑOR DOS ALTOS CUMES

Letra e Música: Giuseppe de Marzi

Oh Deus do ceo, señor dos altos cumes,

un noso amigo pedícheslle á montaña,

mais nós rogamos, mais nós rogamos:

aí no paraíso, aí no paraíso,

déixao andare polas túas montañas.

Santa María, señora da alba neve,

cobre co branco manto tan livián

o noso amigo, o noso irmán,            

aí no paraíso, aí no paraíso,

déixao andare polas túas montañas.

3.- PEQUENA FLOR

Música: Sidney Bechet

Letra (posterior): Fernand Bonifay, Mario Bua

Se mañán.

perdendo o seu frescor,

fose logo murchar

no campo toda flor,

con primor

ben no meu corazón

gardaría eu entón

a flor do noso amor,

do espertar xuvenil,

que nos alumeou            

co máis lucente sol

de abril

Cada vez                                    

que me afunde un revés                        

ti vólvesme a calor,                              

pequena flor.                                    

Dentro de min                                    

o recendo a xardín                              

respirar                                    

para poder por fin                              

soñar!                                          

No verdor

ti sempre vivrás!                              

Sempre nova ti estarás,                              

pequena flor!                                    

4.- O MAR

Paroles: Charles Trenet

Musique: Charles Trenet, Albert Lasry

O mar

que ven bailar

ao pé do areal      

brillos de prata ten,            

o mar,

que escintilan ben

baixo a chuvia

O mar,

nun ceo de vran

cre ver na branca lan      

anxiños a voar,

o mar,

que fai espellar

con luz rubia

Mirai

polo xuncal

o gran xunco medrar!

Mirai

no penedal

a branca ave pousar!

O mar

soubo arrolar

o longo litoral,

e con saudoso son

o mar

arroloume a min      

para sempre

Mirai…

O mar

soubo arrolar…

5.- NO AZUL PINTADO DE AZUL

Letra: Domenico Modugno e Franco Migliacci

Música: Domenico Modugno

Penso que un soño como este

non lle volve a un:

estaba a pintar a cara

e as mans, todo azul,

logo, dun pulo, atopeime

levado no vento

e comecei a voar

polo ceo contento.

Voando, ho, ho!

Cantando, ho, ho, ho, ho!

No azul pintado de azul!

Feliz, moito máis que ningún!

E voaba e voaba

feliz ben máis alto que o sol

e por riba, onde eu fun,

cando o mundo

amodiño fuxía alá lonxe na luz.

Unha música doce soaba

soíña para min.

Voando, ho, ho!

Cantando, ho, ho, ho, ho!

No azul, pintado de azul!

Feliz, moito máis que ningún!

Mais todo soño

na alba esvaece porque

cando a lúa remonta

xa o leva de vez..

Eu continúo soñando

no teu ollar ledo

que azul todo é como un ceo

de estreliñas cheo.

Voando, ho, ho!                              A túa voz é unha música doce

Cantando, ho, ho, ho, ho!                        que soa para min.

No azul dese ollar azul!

Feliz con el máis que ningún!                  Voando, ho, ho!

Continúo voando feliz                        Cantando, ho, ho, ho, ho!

ben máis alto que o sol                        No azul dese ollar azul!

e por riba, onde eu fun,                        Feliz con el máis que ningún!

tamén o mundo                              No azul dese ollar azul!

foxe amodiño                                    Feliz con el máis que ningún!

Nese ollar azul.                              Por ti!

6.- CHOVE

Letra: Dino Verde

Música: Domenico Modugno

Violíns que o vento nunha serenata

co arco da vella no ceo desata

para parar esta chuvia de prata,

mais chove e chove no noso amor.

Adeus, rapaza, veña outro bico,

que para sempre te vou perder,

coma un salaio o amor escapa:

viviu un día e agora non.

Que é o que treme na tua cariña?

E chuvia ou pranto? Dime o que é!

Se eu atopase palabras doces!

Mais mentres chove choro eu tamén!

(Adeus, rapaza!

Quérote pola vida!

Adeus! Adeus!)

Adeus, rapaza, non deas volta,

non quero darche a miña dor.

Se eu atopase palabras doces!

Mais chove e chove no noso amor!

7.- A PRAIA

Letra: Pierre Barouh

Música: Jo Van Welter

Intérprete: Marie Laforêt

A praia entón

brillaba en todo o seu

fulgor.

Chegaba a min

co doce vran

o ledo amor.

O tempo eterno semellaba

naquela praia

agarimada

polo sol.

Mais a treboada

veu para arrancar

de vez

o amor dun vran

que o vento leva

na súa man.

Meu corazón anda a buscar

o eco feliz

dese momento

á beiramar.

A mesma praia é,

a mesma area,

mais pegadas non hai

da túa pel.

O tempo xa pasou

e a onda cega

o roteiro de amor

dos nosos pés.

Mais a esta praia

agora regresou

o sol

e o día alegre fai sorrir

o corazón.

Diante de min -non é ilusión-

a praia brilla

novamente

con fulgor.

A praia brilla

novamente

con fulgor.

8.- SERENATA PEQUERRECHIÑA

Música : Gianni Ferrio

Texto : Antonio Amurri

(retrouso)

Esta serenata pequerrechiña

cun fío de voz pódese cantar ;

todo namorado á súa namorada

vailla susurrar, vailla susurrar.

Pedirei prestado do sol un chisquiño

para regalarcho contento a ti ;

poderás pousalo nos mainos cabelos

e esa nube donda hei acariciar.

Esta serenata…

Pedirei prestado do mar un chisquiño

para regalarcho contento a ti ;

poderás pousalo nos teus ollos meigos

e nesa mirada hei eu mergullar.

Esta serenata…

Pedirei prestado do ceo un chisquiño

para regalarcho contento a ti ;

poderás pousalo no teu rostro ledo

cando esa boquiña vaia eu bicar.

Esta serenata…

9. - ALBORADA

Música e letra : Ruggero Leoncavallo

A aurora, de branco vestida,

desféchalle o ceo ao deus sol,

cos dedos rosados dá a vida

e bica as floriñas ben mol.

Movida por tremor arcano

a natureza bota a andar,

mais ti non acordas e o dano

afonda o meu triste cantar.

Pon ti, tamén, a capa branca,

desfecha o ceo ao teu cantor !

Se non estás, a noite manca,

mais se ti estás nace o amor.

Se non estás, a noite manca,

mais se ti estás nace o amor !

1O.- LUAR (BLUE MOON)

Letra: Lorenz Hart

Música: Richard Rodgers

Luar,

triste luar que me viu

na soidade vagar

sen un amor que soñar

Luar,

ben sabes qué tiña eu

e por que este rezo meu

por ter alguén se acendeu.

Apareceu at se en﷽﷽﷽ue na vida abrazarei,lí entón e eu ben o vin

o único ser que na vida abrazarei,

no ouvido meu musitou « Quéreme a min »

e a lúa se virou no astro rei.

Luar,

triste luar non me ves

na soidade vagar

sen un amor que soñar.

11.- MELODÍA DESENCADEADA (UNCHAINED MELODY)

Música : Alex North

Letra : Hy Zaret

Meu amor querido,

tiven fame de ti

tempo de máis.

Tempo que é tan lento

e ten tanto poder.

Inda es pra min ?

Quero ese amor,

Quero ese amor,

oxalá chegue en fin.

Rios solitarios camiñan ao mar

que se abre para os abrazar.

Ríos solitarios a borboriñar :
« Vou chegando, tes que esperar ».

Meu amor querido,

tiven fame de ti

tempo de máis.

Tempo que é tan lento

e ten tanto poder.

Inda es pra min ?

Quero ese amor,

Quero ese amor,

oxalá chegue en fin.